34 F. G. K R I E G E R 



novis, difficilibus, audacibusque operationibus , quod tantopere aucta et 

 promota est? Haud defuere profecto huius generis nova inventa, ac 

 nullus fere est dies , quin a variis clinicis nuncii nobis afferantur novarum 

 peritis chirurgorum manibus factarum operationum , quas omnino fieri posse 

 rnaiores nostri animo vix ac ne vix quidem comprehendere potuerant. Nee 

 taraen bos egomet artis chirurgicae profectus nominaverim , quos fecit audacter 

 periclitando vel temere conando, non hoc equidem gravissimum dixerim 

 incrementuni quod cepit, cum ipsa natura acriter et ferociter conflictata; 

 sed quid tandem est, rogatis, quo comparato tantopere glorietur et gestiat? 

 Duplex est ilia quam volo hodiernae chirurgiae la us, quam utramque dein- 

 ceps indicabo. Primo loco accuratissime inquisitum est in varias mutatio- 

 nes, quas materies eiusque vires mechanica adhibita opera subeunt; deinde 

 quam ego maximam laudem dixerim , in eo omnium virium contentione est 

 elaboratum, ut medendi rationes excogitarentur , quibus affectae corporis 

 partes servarentur, quin deletae chirurgiae ope reficerentur et instauraren- 

 tur. Dabitur nostrae aetatis chirurgiae ilia laus, illara magis magisque 

 factam esse artem, sit venia verbo, conservantem : missa enim, quantum 

 fieri possit, periculosa, dolorosa et sanguinolenta sanandi ratione , eoadducta 

 est, ut plerisque casibus effectu baud minus certo ad eundem finem possit 

 perveniri cum multo minore laborantium dolore, iisque evitatis mutilatio- 

 nibus , quas in nonnullis periculosis casibus tamquam unicam viam solebant 

 considerare, qua ad salutem perviniri posset. lam vero inter optimum quern - 

 que chirurgorum tacito convenit, dummpdo morbi sanatio nihil inde detri- 

 inenti capiat, religiose abstinendum esse ab unaquaque dubii eventus ope- 

 ratione , cuius in locum simplicior atque minus periculosa curandi methodus 

 possit substitui. Neque hoc ita velim accipiatis , A. H. ! ac si haud amplius 

 dixerim chirurgos inveniri, qui audacia atque impia temeritate prae ceteris 

 excellere et inclarescere nitantur. Exstant eheu! hodieque, sed eorum na- 

 tio aliquantum est diminuta. 



Debetur, inquam, nostrae aetatis chirurgiae artis conservantis atque 

 restaurantis honorificum nomen, quoniam medetur mutilationibus et tollit 

 vitia, quae tolli posse maiorum nostrorum nemini animum subiit. //Quan- 

 topere," CI. Roux dicit, chirurgorum Franco-Gallorum Nestor et decus, 

 vita nuperrime defunctus, //quantopere exsuperavimus quodcumque vel ante 



